open-index/open-wikipedia-markdown huggingface dataset:
Penaeus

***Penaeus*** é un xénero de crustáceos decápodos mariños, o tipo da familia dos peneidos, que comprende, entre outras, a especie *Penaeus monodon*, o *lagostino tigre*, o máis importante dos crustáceos cultivados.

O xénero foi recentemente reorganizado seguindo a proposición de Pérez Farfante e Kensley, baseada en diferenzas morfolóxicas, en particular dos caracteres xenitais. aínda que esta revisión non é universalmente aceptada.

Seguindo esta revisión, moitas especies anteriormente incluídas no xénero *Penaeus* foron situadas en novos xéneros da familia dos peneidos: *Farfantepenaeus*, *Fenneropenaeus*, *Litopenaeus* e *Marsupenaeus*.

## Notas
Gravity (filme)

***Gravity*** é un filme británico-estadounidense de suspense dirixido, coescrito, coproducido e coeditado por Alfonso Cuarón que se estreou no 2013. Está protagonizado por Sandra Bullock e George Clooney que interpretan a uns astronautas superviventes dunha misión accidentada, que intentan volver á Terra.

Estreouse en galego o 1 de agosto de 2017 na TVG. Foi traducido por Margarita P. Díaz e a directora de dobraxe foi Charo Pena.

## Sinopse 
Durante un paseo espacial fóra da súa nave mentres arranxaban un satélite, dous astronautas sofren un grave accidente e quedan flotando no espazo. Un deles é a doutora Ryan Stone, unha enxeñeira que está na súa primeira misión espacial. O seu acompañante é o veterano astronauta Matt Kowalsky. A misión exterior parecía rutineira, pero unha chuvia de lixo espacial alcánzaos e ocorre o desastre: o satélite e parte da nave quedan esnaquizados, deixando a Ryan e a Matt completamente sós, momento a partir do cal intentarán por tódolos xeitos buscar unha solución para volver á Terra.

## Personaxes 
* Sandra Bullock como Dr. Ryan Stone
:Voz da dobraxe galega de Bea García.
* George Clooney como Tenente Matt Kowalski
:Voz da dobraxe galega de Andrés Bellas.
* Ed Harris como Controlador da Misión en Houston, Texas.
* Orto Ignatiussen como Aningaaq
:Voz da dobraxe galega de Carlos Jiménez.
* Paul Sharma como Shariff Dasari
* Amy Warren como Capitán da *Explorer*
* Basher Savage como Capitán da Estación Espacial Internacional

## Galardóns e nomeamentos 
* 2013: Festival de Venecia: Filme de inauguración (fóra de concurso).

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Vizoño Sociedad Deportiva

O **Vizoño Sociedad Deportiva** é un club de fútbol galego da parroquia de Vizoño, no concello de Abegondo. Actualmente compite no Grupo 1 da Segunda Autonómica de Galicia. Xoga de local no Campo do Pinar.

## Datos do club 
### Historial na liga 
|valign="top" width=0%|

|}

## Palmarés
***Copa da Coruña** (5): 1990, 1993, 2003, 2006, 2007

## Véxase tamén 
### Ligazóns externas 
*Datos do club en siguetuliga.com
Preferente Autonómica de Galicia 2008/09

A tempada **2008–09** foi a 69ª edición da **Preferente Autonómica de Galicia**. Empezou en agosto de 2008 e finalizou en maio de 2009.

## Clasificación
### Grupo Norte
|}

### Grupo Sur
|}
**O Ourense B, Salvaterra e Barco víronse prexudicados polos descensos do Portonovo, Arousa e Gran Peña de Terceira División, descendendo a Primeira Autonómica.*

## Promoción de ascenso
## Véxase tamén
### Ligazóns externas
*Páxina da Federación Galega de Fútbol
Born to Run

***Born to Run*** é o terceiro álbum do músico de rock estadounidense Bruce Springsteen, publicado o 25 de agosto de 1975 a través do selo Columbia Records.

Representando os esforzos de Springsteen por entrar no *mainstream*, *Born to Run* foi un éxito comercial e de crítica. Chegou ao número 3 da lista *Billboard 200*, e vendendo seis millóns de copias nos Estados Unidos ata o ano 2000. Publicáronse dous sinxelos do álbum: "Born to Run" e "Tenth Avenue Freeze-Out"; o primeiro axudou a Springsteen a alcanzar a popularidade entre o gran público. Os temas "Thunder Road" e "Jungleland" foron básicos nas radios AOR e nos concertos do músico.

*Born to Run* colleitou unha ampla aclamación da crítica. As louvanzas centráronse na calidade da produción e no xeito de compoñer de Springsteen, que se centraba na chegada dos adolescentes á idade adulta en Nova Jersey e Nova York. Considerado por moitos o seu mellor lanzamento, *Born to Run* adoita a ser citado como un dos grandes álbums da historia e foi situado no posto 18 da lista da *Rolling Stone* dos "500 mellores álbums de todos os tempos".

O 14 de novembro de 2005, publicouse unha edición remasterizada polo seu 30 aniversario formada por unha caixa con dous DVDs: unha película do diario de produción e un concerto.

## Listaxe de cancións
Florencio Soto López

**Florencio Soto López**, nado en Redondela en 1900 e finado no mesmo concello en xaneiro de 1975, foi un perito agrícola e político galego.

## Traxectoria 
Perito agrónomo. Na Segunda República foi concelleiro, sendo elixido 1º Tenente-Alcalde. Despois da dimisión de Pedro Otero Sestelo foi elixido alcalde. En xullo de 1932 asistiu á asemblea de redacción do Estatuto Galego convocada polo alcalde de Santiago. Deixou o cargo porque o Goberno suprimiu as corporacións elixidas polo artigo 29. Pertenceu á ORGA e despois integrouse en Izquierda Republicana. Co golpe de Estado do 18 de xullo de 1936 non sufriu represalias. En 1948 foi detido e estivo preso por rebelión militar. Finou en Redondela en xaneiro de 1975.

## Vida persoal 
Casou con Nicolasa Otero Paz, filla de Ramón Otero Milleiro.

## Notas 
## Véxase tamén 
### Bibliografía 
*

### Ligazóns externas 
*Anecdotario redondelán. Alcaldes
Florentino Pereira Míguez

**Florentino Pereira Míguez**, nado en Redondela en 1888 e finado no mesmo concello en setembro de 1969, foi un avogado e político galego.

## Traxectoria 
Fillo de Manuel Pereira Míguez. Procurador dos tribunais. Na Segunda República foi membro do Partido Radical. Presentouse ás eleccións municipais de maio de 1933, obtendo só 62 votos. En xaneiro de 1935 foi elixido Vicesecretario do Centro Radical. A principios de 1936 foi nomeado polo gobernador civil membro da Xestora de Redondela e o 3 de xaneiro foi elixido alcalde de Redondela. Cesou no cargo logo da vitoria do Fronte Popular nas eleccións de febreiro. Co golpe de Estado do 18 de xullo de 1936 non sufriu represalias. Finou en Redondela en setembro de 1969.

## Notas 
## Véxase tamén 
### Bibliografía 
* 

### Ligazóns externas 
* Anecdotario redondelán. Alcaldes
Joaquín Pais Llorens

**Joaquín Pais Llorens**, nado no Freixo de Sabardes (Outes) o 16 de novembro de 1899 e finado en Marín o 30 de decembro de 1960, foi un mestre e político galego.

## Traxectoria 
Obtivo o título de Bacharelato no Instituto de Pontevedra en 1917. Fíxose mestre. Exerceu na Pobra do Caramiñal e en outubro de 1918 trasladouse a Redondela. Aprobou as oposicións en 1920, non lle adxudicaron praza por non ter a idade regulamentaria e finalmente en decembro dese ano foi destinado á Escola Graduada de Redondela. En maio de 1921 foi elixido secretario da Asociación de Mestres de Redondela.

De setembro de 1921 a outubro de 1922 fixo o servizo militar e participou na Campaña de África da guerra do Rif. Foi director da escola graduada e tamén daba clases de Bacharelato na súa casa, sendo logo habilitado. En agosto de 1924 foi elixido vogal da Unión Patriótica. Na Segunda República foi elixido presidente da Comisión Xestora Municipal de Redondela en marzo de 1933, cesando no cargo logo das eleccións de abril dese ano.

Co golpe de Estado do 18 de xullo de 1936 foi suspendido de emprego e soldo e sufriu un expediente de depuración que tivo como resultado a súa destitución como mestre. Estivo preso por razóns políticas, pasou 18 meses nos cárceres de Celanova e Pontevedra. Posteriormente subsistiu dando clases particulares. Nos anos cincuenta montou un negocio de material eléctrico en Marín.

## Vida persoal 
Casou con Herminda Amaro Conde e foi pai de María del Carmen Jesusa, José María e Joaquina Pais Amaro.

## Notas 
## Véxase tamén 
### Bibliografía 
* 

### Ligazóns externas 
* Anecdotario redondelán. As Escolas II.
* Anecdotario redondelán. Alcaldes
Amoeba proteus

***Amoeba proteus*** (antes chamada ***Chaos diffluens***), é unha especie de protozoos, principal representante do xénero *Amoeba*. O nome *proteus* déuselle polo antigo deus grego Proteo, que podía cambiar de forma, igual que fai esta ameba, debido á emisión de expansións chamadas pseudópodos, que utiliza para moverse e capturar por fagocitose pequenos organismos unicelulares. Estes, unha vez capturados, quedan dentro dun vacúolo dixestivo, onde son dixeridos encimaticamente. Vive en ambientes de auga doce e aliméntase doutros protozoos, incluídas outras amebas máis pequenas, algas, e rotíferos (invertebrados). O seu tamaño é variable segundo expanda os seus pseudópodos e adoita estar entre 220-740 microns, o que é un tamaño considerable para un protozoo.
Como contén fitocromos coloreados, *A. proteus* pode presentar diversas cores ollada ao microscopio, polo que as hai de aspecto amarelo, verdoso, púrpura etc. Presenta un vacúolo contráctil mediante o cal expulsa o exceso de auga da célula, facendo deste modo unha osmorregulación. O vacúolo está rodeado de pequenas vesículas que traen a auga.

*A. proteus* posúe un núcleo celular, que contén cromatina granular. Está relacionada coas amebas xigantes do xénero *Chaos* pero este é un xénero multinucleado. O seu xenoma é moi grande, con 290 mil millóns de pares de bases (outra ameba relacionada, como é *Polychaos dubium* supéraa con 670 mil millóns), polo que é moito máis grande que o xenoma humano (de só 2,9 miles de millóns de pares de bases).

## Galería de vídeos 
## Notas 
## Véxase tamén 
### Outros artigos 
* Amoeba
* ameboide
Sean Moore

**Sean Anthony Moore**, nado o 30 de xullo de 1968 en Pontypool, é un músico galés coñecido por ser o batería e percusionista da banda de rock alternativo Manic Street Preachers. É curmán do tamén membro do grupo James Dean Bradfield.

## Notas
Crangon franciscorum

***Crangon franciscorum*** é unha especie de crustáceo malacostráceo da familia dos crangónidos.

Habita nas costas do Pacífico norteamericano, desde o sueste de Alasca até San Diego (California), e constitúe, xunto con *Crangon nigricauda*, a maior parte da epifauna de crustáceos crangonoideos da Baía Yaquina (Oregón).

Ambas as especies aparecen frecuentemente xuntas nos estuarios, onde constitúen a base da alimentación de numerosas especies de peixes de importancia comercial e deportiva.

*Crangon franciscorum* péscase comercialmente na baía de San Francisco.
  
## Taxonomía 
A especie foi descrita en 1856 polo naturalista estadounidense William Stimpson, en "On some Californian Crustacea" *Proceedings of the California Academy of Sciences* **1**: 95-99.

* Especie *Crangon franciscorum* Stimpson, 1856
** Subespecie *Crangon franciscorum angustimana* Rathbun, 1902
** Subespecie *Crangon franciscorum franciscorum* Stimpson, 1856

## Nome galego 
Os profesores F. Lahuerta e F. X. Vázquez propoñen para esta especie, no seu *Vocabulario multilingüe*, o nome de **quisquilla californiana**.

Tamén se coñece co nome de **camarón de San Francisco** ou **camarón da baía de San Francisco**.

Os nomes noutros idiomas, segundo estes autores son:
* Castelán: *quisquilla californiana*
* Francés: *crevette californienne*
* Inglés: *California shrimp*

## Notas 
## Véxase tamén 
### Bibliografía 
* Lahuerta Mouriño, Fernando e Francisco X. Vázquez Álvarez (2000): *Vocabulario multilingüe de organismos acuáticos*. Santiago: Xunta de Galicia. ISBN 84-453-2913-8. 
* Raabe, Charles & Linda Raabe (2008): "The Caridean shrimp: Shrimp Anatomy - Illustrations and Glossary "
* Tavares, Carolina & Joel W. Martin (2010): "Suborder Dendrobranchiata Bate, 1888", en F. R. Schram, J. C. von Vaupel Klein, J. Forest & M. Charmantier-Daures (eds.) *Treatise on Zoology – Anatomy, Taxonomy, Biology – The Crustacea*. Volume 9A *Eucarida: Euphausiacea, Amphionidacea, and Decapoda*. Brill Publishers. ISBN 978-90-04-16441-3.

### Outros artigos 
* Crustáceos
* Decápodos
* Carideos
* Crangónidos

### Ligazóns externas 
* *Crangon franciscorum* en Encyclopedia of Life .
The Dark Side of the Moon

***The Dark Side of the Moon*** é o oitavo álbum da banda inglesa de rock progresivo Pink Floyd, publicado o 1 de marzo de 1973. Baseouse nas ideas exploradas en anteriores gravacións e en concertos, pero carece das extensas excursións instrumentais que caracterizaban aos seus traballos tras a saída en 1968 de Syd Barrett. Os temas de *The Dark Side of the Moon* inclúen conflito, cobiza, paso do tempo e enfermidade mental, este último inspirado parcialmente na deterioración do estado mental de Barrett.

Desenvolvido durante actuacións ao vivo, unha primeira versión da suite foi estreada varios meses antes de que comezasen as gravacións no estudio; o novo material foi gravado en dúas sesións en 1972 e 1973 nos Abbey Road Studios de Londres. O grupo usou algunhas das técnicas máis avanzadas da época, como a gravación multipista e os loops de cinta. En varios temas destacan os sintetizadores analóxicos. O enxeñeiro Alan Parsons foi o responsable directo dalgúns dos aspectos sonoros máis destacables do disco, ademais do recrutamento do intérprete non-léxico Clare Torry. A icónica portada do álbum, deseñada por Storm Thorgerson, amosa un prisma que representa a iluminación da época da banda no escenario, os temas líricos do disco, e a petición do teclista Richard Wright dun deseño "sinxelo e audaz".

*The Dark Side of the Moon* foi un éxito inmediato, acadando o número 1 das listas de LPs e casetes da *Billboard* durante unha semana. Posteriormente estivo nas listas durante 741 semanas, dende 1973 ata 1988. Cuns 50 millóns de discos vendidos, é o maior éxito comercial de Pink Floyd, e un dos álbums máis vendidos do mundo. Foi remasterizado e reeditado dúas veces, e foi versionado na súa totalidade por distintos artistas. Do disco sacáronse dous sinxelos, "Money" e "Time". Ademais do seu éxito comercial, *The Dark Side of the Moon* é un dos traballos máis populares de Pink Floyd entre os seareiros e os críticos, e é frecuentemente considerado como un dos mellores álbums da historia. O 22 de marzo de 2013, o disco entrou na Biblioteca do Congreso dos Estados Unidos, como parte do Rexistro Nacional de Gravacións, sendo cualificado de "culturalmente, historicamente e esteticamente significativo, e como un reflexo da vida nos Estados Unidos".

## Listaxe de cancións
Pentas

***Pentas*** é un xénero con 79 especies de fanerógamas da familia Rubiaceae. 
## Descrición 
Son herbas perennes, moi raramente bienais ou arbustos, con talo erecto ou prostrado. Follas opostas ou en verticilos, pecioladas ou sésiles, ovadas ou ovadas na súa maioría-lanceoladas; estípulas divididas en dous lóbulos cerdosos. Inflorescencia terminal ou axilar en corimbo, normalmente pouco espigadas. Flores hermafroditas, normalmente di-ou trimorfas. Cáliz tubo globoso ou ovoide, na súa maioría adnado ao ovario, 5 (-6-lobulado, lóbulos foliáceos, normalmente subpersistentes en froitas. O froito con moitas sementes en cápsula, obtriangular ou ovoide, acanleada, picuda, coa apertura no ápice, dividíndose en 4 válvulas, externamente papillosas e diminutas sementes, de cor marrón, irregular, globosa ou tetraédrica. A especie tipo é: *Pentas carnea* Benth.

## Especies máis coñecidas 
* *Pentas bussei* Krause
* *Pentas cleistostoma* K.Schum. 
* *Pentas lanceolata* (Forssk.) Deflers 
* *Pentas longiflora* Oliv.
* *Pentas nobilis* S.Moore 
* *Pentas schimperi* (Hochst.) Wieringa 
* *Pentas zanzibarica* Vatke

## Notas 
## Véxase tamén 
### Bibliografía 
* Flora of China Editorial Committee. 2011. Fl. China 19: 1–884. Science Press & Missouri Botanical Garden Press, Beijing & St. Louis.
* Idárraga-Piedrahita, A., R. D. C. Ortiz, R. Callejas Posada & M. Merello. (eds.) 2011. Fl. Antioquia: Cat. 2: 9–939. Universidad de Antioquia, Medellín.
* Lorence, D. H. 1999. A nomenclator of Mexican and Central American Rubiaceae. Monogr. Syst. Bot. Missouri Bot. Gard. 73: 1–177. 
* Molina Rosito, A. 1975. Enumeración de las plantas de Honduras. Ceiba 19(1): 1–118.
* Nasir, E. & S. I. Ali (eds). 1980-2005. Fl. Pakistan Univ. of Karachi, Karachi.
* Schatz, G. E., S. Andriambololonera, Andrianarivelo, M. W. Callmander, Faranirina, P. P. Lowry, P. B. Phillipson, Rabarimanarivo, J. I. Raharilala, Rajaonary, Rakotonirina, R. H. Ramananjanahary, B. Ramandimbisoa, A. Randrianasolo, N Ravololomanana, Z. S. Rogers, C. M. Taylor & G. A. Wahlert. 2011. Catalogue of the Vascular Plants of Madagascar. Monogr. Syst. Bot. Missouri Bot. Gard. 0(0): 0–0.
### Ligazóns externas
Knoxieae

**Knoxieae** é unha tribo de plantas pertencente á familia Rubiaceae.
## Xéneros 
;Segundo NCBI:
* ''Carphalea - Chamaepentas - Chlorochorion - Dirichletia - Dolichopentas - Knoxia - Otiophora - Otomeria - Paraknoxia - Parapentas - Paratriaina - Pentanisia - Pentas - Phyllopentas - Rhodopentas - Triainolepis

## Notas 
## Véxase tamén
Pjetër Frroku

**Pjetër Frroku**, nado en Shkodra en 1967, é un escultor albanés.

## Traxectoria 
Dunha familia mirditana, Pjetër Frroku seguiu os desexos de seu pai e estudou economía e a carreira militar, ocupándose nesta profesión durante varios anos.

Mais as súas inquietudes estaban focalizadas nas artes plásticas, a pintura e a escultura e mantívose ideando un proxecto imaxinario na súa cabeza.

En 1997 múdase a Grecia.

Desde os primeiros anos de traballo, Pjetër Frroku é chamado "Tigre de Pedra", un alcume que determina a enerxía do artista no seu traballo e as súas ideas, levadas a cabo en tempo récord.

## Obras 
O primeiro traballo de Pjetër foi un retrato de Alexandre Magno, realizada en pedra de tamaño 60 x 50&nbsp;cm, que foi encargado polo dono dun hotel co mesmo nome, en Creta.

Outras obras do artista son:

* *Retrato de mirditana* (pintura).
* "*Rinchar dos cabalos*" (*Hingëllima e kuajve* en albanés): traballo en pedra situado na entrada da agrupación "Varuka" , na cidade de Rethimno, Creta.
* "*León*" (*Luani* en albanés): traballo en pedra, símbolo da cidade de Heraklion, situado no contorno dunha empresa desta cidade de Creta.
* Obras no Hotel Eva Bay, en Rethimno, Creta.

## Notas 
## Véxase tamén 
*
Herpele multiplicata

***Herpele multiplicata*** é unha especie de anfibio ximnofión da familia Caeciliidae. É endémica do nordeste do Monte Camerún, no Camerún.

## Notas 
## Véxase tamén 
### Ligazóns externas 
* *Herpele multiplicata* no sitio de *AmphibiaWeb*.
* Nieden, F. (1912): *Übersicht über die afrikanischen Schleichenlurche (Amphibia apoda)*" ("Resumo das cecilias africanas (Amphibia: Apoda). Sitzungsberichte der Gesellschaft Naturforschender Freunde zu Berlin (Informes da Sociedade de Amigos da Ciencia Natural de Berlínhttp://www.gnfb.de/ http://www.biodiversitylibrary.org/title/7922#page/5/mode/1uphttp://www.biodiversitylibrary.org/bibliography/7922). Vol. 1912, pp.&nbsp;186–214.
Rubioideae

**Rubioideae** é unha subfamilia de plantas de flores pertencente á familia Rubiaceae.
## Tribos 
;Segundo wikispecies:
* Anthospermeae - Argostemmateae - Coccocypseleae - Coussareeae - Craterispermeae - Danaideae - Gaertnereae - Hedyotideae - Knoxieae - Lasiantheae - Morindeae - Ophiorrhizeae - Paederieae - Psychotrieae - Rubieae - Schradereae - Spermacoceae - Theligoneae - Urophylleae - Virectarieae
;Segundo NCBI:
* Anthospermeae - Argostemmateae - Colletoecemateae - Coussareeae - Craterispermeae - Danaideae - Dunnieae - Gaertnereae - Knoxieae - Lasiantheae - Morindeae - Ophiorrhizeae - Paederieae - Perameae - Psychotrieae - Putorieae - Rubieae - Schizocoleeae - Schradereae - Spermacoceae - Theligoneae - Urophylleae - Virectarieae
## Notas 
## Véxase tamén 
### Bibliografía 
* Juss. 1789. Genera Plantarum 196.
* B. Bremer, J.-F. Manen. *Phylogeny and classification of the subfamily Rubioideae (Rubiaceae)* Plant Syst. Evol. 225:43-72 (2000) PDF
Amanda Berenguer

**Amanda Berenguer**, nada o 24 de xuño de 1921 en Montevideo e finada o 13 de xullo de 2010 no mesmo lugar, foi unha poeta uruguaia.

## Biografía 
Académica de Honra da Academia Nacional de Letras do Uruguai (2006). Membro da xeración do 45. Casada en 1944 co escritor José Pedro Díaz.

*Quehaceres e Invenciones* (1963) constitúe un xiro fundamental na súa poesía que non fará máis que aumentar na continua busca de novas estruturas poéticas e exploracións sonoras e fónicas para expresar a súa orixinal visión do mundo e da arte.

En 1986 recibe o premio "Reencuentro de Poesía" organizado pola Universidade da República por *"Los signos sobre la mesa. Ante mis hermanos supliciados"*. *La dama de Elche* (1987) recibe o primeiro premio na categoría Poesía do Ministerio de Educación e Cultura do Uruguai. Municipal de Montevideo.
A segunda edición de *La dama de Elche*, en 1990, recibe o Premio Bartolomé Hidalgo, que entrega a Cámara Uruguaia do Libro do Uruguai.

## Obra 
### Poesía 
* *A través de los tiempos que llevan a la gran calma* (Montevideo, 1940)
* *Canto hermético* (Montevideo, Sagitario, 1941)
* *Elegía por la muerte de Paul Valéry* (Montevideo, La Galatea, 1945)
* *El río* (Montevideo, La Galatea, 1952)
* *La invitación* (Montevideo, La Galatea, 1957)
* *Contracanto* (Montevideo, La Galatea, 1961)
* *Quehaceres e invenciones* (Montevideo, Arca, 1963)
* *Declaración conjunta* (Montevideo, Arca, 1964)
* *Materia prima* (Montevideo, Arca, 1966)
* *Dicciones* (editado como fonograma. Montevideo, Ayui / Tacuabé, 1973)
* *Composición de lugar* (Montevideo, Arca, 1976)
* *Poesía (1949-1979)* (Montevideo, Calicanto, 1980)
* *Identidad de ciertas frutas* (Montevideo, Arca, 1983)
* *La dama de Elche* (Madrid, Edhasa. Banco Exterior de España, 1987)
* *Los Signos sobre la mesa* (Montevideo, Universidade da República, 1987)
* *La botella verde (Analysis situs)* (Montevideo, Cal y Canto, 1995)
* *El pescador de caña* (Caracas, Fondo Editorial Pequeña Venecia, 1995)
* *La estranguladora* (inclúe casete. Montevideo, Cal y Canto, 1998)
* *Poner la mesa del 3er. Milenio* (2002)
* *Constelación del navío* (reúne a maior parte da súa poesía, publicada e inédita até o ano 2002. 2002)
* *Las mil y una preguntas y propicios contextos* (Montevideo, Linardi y Risso, 2005)
* *Casas donde viven criaturas del lenguaje y el diccionario* )Montevideo, Editorial Artefacto, 2005)

### Prosa 
* *El monstruo incesante. Expedición de caza* (Autobiografía. Montevideo, Arca, 1990)

## Notas 
## Véxase tamén 
* Poesía y crítica
* Comentarios
Acronema

***Acronema*** é un xénero de 25 especies pertencente á familia Apiaceae. Atópanse principalmente na rexión do Himalaia, China.

## Taxonomía 
O xénero foi descrito por Falc. ex Edgew. e publicado en *Proceedings of the Linnean Society of London* 1: 252. 1845. A especie tipo é: *Acronema tenerum* (DC.) Edgew. 
## Especies 
## Notas
Cantharidae

***Cantharidae*** é unha familia de coleópteros, pertencente á superfamilia Elateroidea. Esta familia está composta por 5 subfamilias (*Cantharinae*, *Chauliognathinae*, *Dysmorphocerinae*, *Malthininae*, *Silinae*).

## Subfamilias 
* ***Cantharinae***
* ***Chauliognathinae***
* ***Dysmorphocerinae***
* ***Malthininae***
* ***Silinae***

### Subfamilia *Cantharinae* 
* *Cantharinae* (Imhoff, 1856)

#### Tribo 
* *Cantharini*

##### Xéneros 
* *Ancistronycha* 
* *Armidia* 
* *Atalantycha*
* *Athemus*
* *Boveycantharis* 
* *Cantharis* 
* *Cantharomorphus* 
* *Cordicantharis* 
* *Cratosilis* 
* *Cultellunguis* 
* *Cyrtomoptera* 
* *Metacantharis* 
* *Occathemus* 
* *Pakabsidia* 
* *Podistra* 
* *Rhagonycha* 
* *Rhaxonycha* 
* *Sinometa* 
* *Themus*

#### Tribo 
* *Podabrini*

##### Xéneros 
* *Asiopodabrus* 
* *Dichelotarsus* 
* *Hatchiana* 
* *Micropodabrus* 
* *Podabrus*

### Subfamilia *Chauliognathinae* 
* *Chauliognathinae* (LeConte, 1861)

#### Tribo 
* *Chauliognathini*

##### Xéneros 
* *Belotus*
* *Chauliognathus*

#### Tribo 
* *Ichtyurini*

##### Xéneros 
* *Ichtyurus*
* *Trypherus*

### Subfamilia *Dysmorphocerinae* 
* *Dysmorphocerinae* (Brancucci, 1980)

##### Xéneros 
* *Afronycha*
* *Asilis*
* *Compsonycha*
* *Dysmorphocerus*
* *Flabelloontelus*
* *Geygiella*
* *Hansasilis*
* *Heteromastix*
* *Hyponotum*
* *Micronotum*
* *Neoontelus*
* *Oontelus*
* *Plectocephalon*
* *Plectonotum*

### Subfamilia *Malthininae* 
* *Malthininae* (Kiesenwetter, 1852)

#### Tribo 
* *Malchinini*

##### Xéneros 
* *Macrocerus*
* *Malchinus*

#### Tribo 
* *Malthinini*

##### Xéneros 
* *Coccodes*
* *Malthinus*

#### Tribo 
* *Malthodini*

##### Xéneros 
* *Frostia*
* *Malthodes*

### Subfamilia *Silinae* 
* *Silinae* (Mulsant, 1862)

#### Tribo 
* *Silini*

##### Xéneros 
* *Discodon*
* *Ditemnus*
* *Plectonotum*
* *Podosilis*
* *Polemius*
* *Silis*

#### Tribo 
* *Tytthonyxini*.

##### Xénero 
* *Tytthonyx*

## Notas 
## Véxase tamén
Aneto (homónimos)

**Aneto** pódese referir a:
*O **Pico Aneto**, cumio máis alto dos Pireneos.
* **Aneto**, unha vila do municipio de Montanuy (provincia de Huesca, España).
* **Aneto**, a  planta *Anethum graveolens*.
Cardet

**Cardet** é unha poboación e comuna francesa, situada na rexión de Languedoc-Rosellón, departamento de Gard, no distrito de Alès e cantón de Lédignan.
## Demografía 
## Notas 
## Véxase tamén 
### Ligazóns externas 
* INSEE 

* Eleccións municipais de 2008
Igrexa de Santa María de Goó

A **igrexa de Santa María de Goó** é o templo parroquial de Goó (O Incio). Mantén en bo estado a primitiva fábrica do románico tardío, agás na fachada, no acceso principal e no vello campanario, reconstruído a mediados do século XVIII.

## Arquitectura
dereita|miniatura|Fachada da igrexa

O templo é de planta rectangular, con muros feitos de laxas de lousa e rematados por unha cornixa corrida sobre modillóns biselados. En cada lateral hai cadansúa ventá rematada en arco de medio punto con amplo derramo interior. Pódese admirar o arco triunfal que parte dunhas pilastras lisas e remata en arco de medio punto, mentres que a ábsida pola súa parte exterior atópase reforzada por seis contrafortes levantados ao longo do seu perímetro. A sancristía é moi posterior ao templo e constitúe un mero engadido ao mesmo.
A pobreza dos materiais empregados e unha case total ausencia de motivos decorativos chocan notablemente coa riqueza artística e ornamental dos seus retablos. No interior, atopamos o retablo maior que ocupa toda a parte posterior da ábsida, á que se adapta totalmente. Consta de cinco fornelas separadas entre elas por seis columnas salomónicas. Caracterízao un puro estilo rococó, e posiblemente foi tallado cara aos primeiros anos do século XVIII.

Atópase un interesante sagrario cunha portiña que ten unha representación do *Agnus Dei* e anxelotes.

O retablo lateral esquerdo, ao igual que maior, foi realizado sobre a segunda metade do século XVIII, pero cunha decoración máis austera. Na parte inferior deste retablo atópase unha serie de pequenas escenas da Paixón do Señor.

## Notas
## Véxase tamén 
### Ligazóns externas 
*Igrexa Parroquial de Santa María de Goó en Turgalicia.
Acanthocalycium

***Acanthocalycium***, subxénero de *Echinopsis*, de cactos orixinarios das provincias de Córdoba e Catamarca, na Arxentina.

Son cactos globosos -en ocasións levemente columnares- de fácil cultivo e polo tanto moi populares.

## Taxonomía 
O xénero foi descrito por Curt Backeberg e publicado en *Kaktus-ABC* 224, 412. 1935. 
;Etimoloxía:
***Acanthocalycium***: nome xenérico que deriva do grego: *akantha* (que significa espiñoso ) e *kalyx* (as xemas ), que se refire ás espiñas nos tubos florais .
## Especies 
* *Acanthocalycium ferrarii* Rausch
* *Acanthocalycium glaucum* F.Ritter
* *Acanthocalycium klimpelianum* (Weidlich & Werderm.) Backeb.
* *Acanthocalycium spiniflorum* (K.Schum.) Backeb.

## Notas 
## Véxase tamén 
### Bibliografía 
# Bailey, L.H. & E.Z. Bailey. 1976. Hortus Third i–xiv, 1–1290. MacMillan, New York.
### Ligazóns externas 
* http://cactiguide.com/cactus/?genus=*Acanthocalycium*
Serafín Alonso Veiga

**Serafín Alonso Veiga**, nado en Chaín (Gondomar) o 27 de outubro de 1906, e finado en Pontevedra en xullo de 1994, foi un mestre e político galego.

## Traxectoria 
Mestre en Cesantes, foi nomeado alcalde presidente da Comisión Xestora de Redondela en xaneiro de 1933, permanecendo no cargo ata marzo. En 1934 trasladouse a Beade. Co golpe de Estado do 18 de xullo de 1936 foi suspendido de emprego e soldo en setembro do 1936. Finou en Pontevedra en xullo de 1994 aos 87 anos.

## Vida persoal 
Casou en Redondela coa tamén mestra Laureana Pérez Sousa, filla de Dositeo Pérez Sobrino, en 1927.

## Notas 
## Véxase tamén 
### Bibliografía 
* 

### Ligazóns externas 
* Anecdotario redondelán. Alcaldes
Trichocereeae

**Trichocereeae** é unha tribo suramericana pertencente á subfamilia Cactoideae das cactáceas. Hai 25 xéneros recoñecidos nesta tribo.
## Descrición 
As plantas da tribo Trichocereeae son árbores, ás veces cubertas de ramas e arbustos . O talo non está xeralmente segmentado, globular ou columnar. As flores son xeralmente bastante grande en comparación coa planta, nacen nas partes laterais da planta e poden ser diúrnas ou nocturnas, dependendo da especie. O froito, xeralmente son bagas carnosas.
## Distribución 
As plantas desta tribo son orixinarias principalmente das subrexións do ecuador de América do Sur. Algunhas especies tamén se encontran nas Illas Galápagos.
## Xéneros 
* *Acanthocalycium*
* *Arthrocereus*
* *Brachycereus*
* *Cleistocactus*
* *Denmoza*
* *Discocactus*
* *Echinopsis*
* *Espostoa*
* *Espostoopsis*
* *Facheiroa*
* *Gymnocalycium*
* *Haageocereus*
* *Harrisia*
* *Leocereus*
* *Matucana*
* *Mila*
* *Oreocereus*
* *Oroya*
* *Pygmaeocereus*
* *Rauhocereus*
* *Rebutia*
* *Samaipaticereus*
* *Weberbauerocereus*
* *Yungasocereus*

## Híbridos 
* *Haagespostoa* [= *Haageocereus* × *Espostoa*]

## Véxase tamén 
* USDA, ARS, National Genetic Resources Program. Germplasm Resources Information Network - (GRIN). National Germplasm Resources Laboratory, Beltsville, Maryland, 1 de xuño de 2007.
Santa Rosa, Arxentina

**Santa Rosa** é a capital de La Pampa e a cidade cabeceira do Departamento Capital. Constituída por 54 barrios, está situada xeograficamente no centro de país, nun contexto de transición, entre a estepa temperada e a estepa seca (a pampa seca e a pampa húmida).

Contaba no ano 2001 cunha área metropolitana de 102.399 habitantes, sendo 94.340 habitantes da capital provincial e de Toay os 8.059 habitantes restantes, o que fai esta área a 26º aglomeración da Arxentina, segundo o censo nacional do 2001. O censo de 2010 deu 124.101 habitantes para o Gran Santa Rosa composto pola súa cidade satélite Toay e arredores.

Fundada o 22 de abril de 1892 como “Santa Rosa del Toay”, Santa Rosa foi sucesivamente capital do Territorio Nacional de La Pampa (1900-1951), da Provincia Eva Perón (1951–1956) e finalmente da Provincia de La Pampa (1956–actualidade). O nome “Santa Rosa del Toay” estivo vixente até o 1 de maio de 1916.

## Véxase tamén 
### Ligazóns externas 
* Sitio web municipal
* Coord. xeográficas e imaxes satélite
Madroa

O termo **Madroa** pode referirse a:

****Artemisia vulgaris***, herba de Nosa Señora, tamén chamada de herba madroa; 
****Artemisia campestris***, madroa.

Como topónimo, deriva do termo prerromano madorra, referido a un enterramento megalítico. Pode referirse a:

;En Galiza
***A Madroa**, lugar da parroquia de Cesuris, no concello de Manzaneda;
***A Madroa**, lugar da parroquia de Candeán, no concello de Vigo.

;Monte de Galiza
***Monte da Madroa**, na parroquia de Candeán, no concello de Vigo.

## Notas
## Véxase tamén
### Outros artigos
***Parque da Madroa** ou **VigoNature** de Vigo.
Cactoideae

**Cactoideae** é unha subfamilia pertencente á familia Cactaceae. Ten as seguintes tribos e xéneros. 
## Tribos e xéneros 
* **Browningieae**
** *Armatocereus*&nbsp;- *Browningia*&nbsp;- *Jasminocereus*&nbsp;- *Neoraimondia*&nbsp;- *Stetsonia*
* **Cacteae**
** *Acharagma*&nbsp;- *Ariocarpus*&nbsp;- *Astrophytum*&nbsp;- *Aztekium*&nbsp;- *Coryphantha*&nbsp;- *Digitostigma*&nbsp;- *Echinocactus*&nbsp;- *Echinomastus*&nbsp;- *Epithelantha*&nbsp;- *Escobaria*&nbsp;- *Ferocactus*&nbsp;- *Geohintonia*&nbsp;- *Leuchtenbergia*&nbsp;- *Lophophora*&nbsp;- *Mammillaria*&nbsp;- *Mammilloydia*&nbsp;- *Neolloydia*&nbsp;- *Obregonia*&nbsp;- *Ortegocactus*&nbsp;- *Pediocactus*&nbsp;- *Pelecyphora*&nbsp;- *Sclerocactus*&nbsp;- *Stenocactus*&nbsp;- *Strombocactus*&nbsp;- *Thelocactus*&nbsp;- *Turbinicarpus*
* **Calymmantheae**
** *Calymmanthium*
* **Cereeae**
** *Arrojadoa*&nbsp;- *Brasilicereus*&nbsp;- *Cereus*&nbsp;- *Cipocereus*&nbsp;- *Coleocephalocereus*&nbsp;- *Melocactus*&nbsp;- *Micranthocereus*&nbsp;- *Pierrebraunia*&nbsp;- *Pilosocereus*&nbsp;- *Praecereus*&nbsp;- *Stephanocereus*&nbsp;- *Uebelmannia*
* **Hylocereeae**
** *Disocactus*&nbsp;- *Epiphyllum*&nbsp;- *Hylocereus*&nbsp;- *Pseudorhipsalis*&nbsp;- *Selenicereus*&nbsp;- *Weberocereus*
* **Notocacteae**
** *Austrocactus*&nbsp;- *Blossfeldia*&nbsp;- *Cintia*&nbsp;- *Copiapoa*&nbsp;- *Eriosyce*&nbsp;- *Eulychnia*&nbsp;- *Frailea*&nbsp;- *Neowerdermannia*&nbsp;- *Parodia*
* **Pachycereeae**
** *Acanthocereus*&nbsp;- *Bergerocactus*&nbsp;- *Carnegiea*&nbsp;- *Cephalocereus*&nbsp;- *Corryocactus*&nbsp;- *Echinocereus*&nbsp;- *Escontria*&nbsp;- *Leptocereus*&nbsp;- *Myrtillocactus*&nbsp;- *Neobuxbaumia*&nbsp;- *Pachycereus*&nbsp;- *Peniocereus*&nbsp;- *Polaskia*&nbsp;- *Pseudoacanthocereus*&nbsp;- *Stenocereus*
* **Rhipsalideae**
** *Hatiora*&nbsp;- *Lepismium*&nbsp;- *Rhipsalis*&nbsp;- *Schlumbergera*
* **Trichocereeae**
** *Acanthocalycium*&nbsp;- *Arthrocereus*&nbsp;- *Brachycereus*&nbsp;- *Cleistocactus*&nbsp;- *Denmoza*&nbsp;- *Discocactus*&nbsp;- *Echinopsis*&nbsp;- *Espostoa*&nbsp;- *Espostoopsis*&nbsp;- *Facheiroa*&nbsp;- *Gymnocalycium*&nbsp;- *Haageocereus*&nbsp;- *Harrisia*&nbsp;- *Leocereus*&nbsp;- *Matucana*&nbsp;- *Mila*&nbsp;- *Oreocereus*&nbsp;- *Oroya*&nbsp;- *Pygmaeocereus*&nbsp;- *Rauhocereus*&nbsp;- *Rebutia*&nbsp;- *Samaipaticereus*&nbsp;- *Weberbauerocereus*&nbsp;- *Yavia*&nbsp;- *Yungasocereus*

## Véxase tamén 
* Cactoideae en Suculentas.es
Posadas

**Posadas** é unha cidade da Arxentina, capital da provincia de Misiones e cabeceira do departamento Capital. Atópase na beira esquerda do río Paraná, ao suroeste da provincia e no noroeste do departamento Capital.

É a cidade máis poboada de Misiones e o seu centro administrativo, comercial e cultural. No seu albor forxouse arredor do porto sobre o río Paraná, e o seu crecemento tardou en concretarse por ser unha das últimas zonas do territorio arxentino en poboarse. Actualmente é unha das cidades con máis actividade e crecimiento de toda a rexión NEA. A súa influencia esténdese até a veciña cidade de Garupá, coa que conforma o Gran Posadas. A ponte San Roque González de Santa Cruz, tendida sobre o río Paraná únea coa cidade de Encarnación, na República de Paraguai.

O municipio de Posadas é o órgano administrativo encargado de rexer a cidade e zonas próximas. Ocupa a parte urbana da cidade máis unha zona rural situada ao sur e oeste da mesma, chegando até o límite coa provincia de Corrientes. Algunhas paraxes da zona rural (como o Centro Correntino, Itaembé Miní e Colonia Laosiana) foron absorbidas pola urbe no transcurso da década pasada.

Está localizada sobre a Ruta Nacional 12 e a Provincial 213. A cidade atópase a 98&nbsp;km da cidade de Oberá, segunda cidade da provincia, a 310&nbsp;km de Puerto Iguazú, a 350&nbsp;km de Asunción, capital de Paraguai e a 1003&nbsp;km da cidade de Buenos Aires (o acceso é directo con varias frecuencias diarias de coches).

## Notas 
## Véxase tamén
Viedma

**Viedma** é a cidade capital da provincia de Río Negro, situada no sector nordeste da Patagonia da República Arxentina. Tamén é a cabeceira do departamento Adolfo Alsina. Atópase ao leste da provincia, na marxe dereita do tramo final do río Negro, fronte á cidade bonaerense de Carmen de Patagones coa cal está conurbada, denominándose en conxunto «La Comarca Viedma-Patagones», e dentro da zona produtiva coñecida como val inferior do río Negro.

## Notas 
## Véxase tamén 
### Ligazóns externas 
* Sitio Oficial da cidade de Viedma
Salta

**Salta** é unha cidade, un municipio e a capital da Provincia de Salta, República Arxentina, que ten unha poboación de 535.303 habitantes, sendo a cidade máis poboada da provincia e a oitava do país, cunha área metropolitana denominada *Gran Salta*, que está composta por once municipios e inclúe unha poboación de 554.125 habitantes (INDEC, 2010) e que se encontra situada ao leste da Cordilleira dos Andes, no Val de Lerma, a 1.187&nbsp;msnm&nbsp; e cruzada polo río Arenales que a divide en centro, norte e sur.

## Notas
Magnus Lindberg

**Magnus Gustaf Adolf Lindberg**, nado o 27 de xuño de 1958 en Helsinqui (Finlandia), é un compositor finlandés. Foi compositor residente de New York Philharmonic entre 2009 e 2011. Lindberg é considerado como un dos compositores máis importantes no campo da música orquestral, tendo realizado encargos para algunhas das orquestras máis importantes do mundo.

## Traxectoria 
Lindberg naceu o 27 de xuño de 1958 en Helsinqui (Finlandia). Comezou a súa formación musical estudando piano aos once anos, e aos 15 ingresou na Sibelius-Akatemia da súa cidade natal, onde estudou composición e música electroacústica nas clases de Risto Väisänen, Einojuhani Rautavaara, Paavo Heininen e Osmo Lindeman. Foi Heiminen quen animou aos seus alumnos a mirar máis aló das estéticas conservadoras e nacionalistas finlandesas imperantes na época para explorar as obras dos compositores europeos de vangarda, o que levou á creación da Korvat auki (Oídos abertos) en 1977, e en 1980 fundou o ensemble Toimii (grupo co que ten aparecido como pianista e percusionista), que se converterían no laboratorio das súas experimentacións compositivas.

Despois de graduarse en 1981 viaxou por Europa, converténdose en alumno de Vinko Globokar e Gérard Grisey en París, Nesta época, na que as súas obras combinan o experimentalismo, complexidade e primitivismo, é cando chegou o seu maior éxito despois da composición de dúas obras a grande escala, *Action-Situation-Signification* (1982) e *Kraft* (1983-85), e que estiveron ligadas a Toimii..

Lindberg converteuse no compositor residente da New York Philharmonic (NYPO) na temporada 2009-10, coa invitación do recentemente chegado Director Musical Alan Gilbert. En setembro de 2009, na noite de gala da NYPO, onde Gilbert se estreou como Director Musical, a orquestra interpretou unha obra do compositor: *EXPO*. Logo de abandonar o posto de compositor residente na orquestra novaiorquina en 2011, foi nomeado nese mesmo cargo pola London Philharmonic Orchestra a partir da tempada 2014-15, compaxinando estes cargos co seu labor docente en diversas clases maxistrais.

O seu interese na música de vangarda manifestouse tamén na súa faceta como pianista, interpretando obras de compositores como Luciano Berio, Pierre Boulez, Karlheinz Stockhausen ou Bernd Alois Zimmermann.
* Membro da Akademie der Künste de Berlín (2001).

## Discografía 
As composicións de Lindberg teñen sido rexistradas por selos como Deutsche Grammophon, Sony, Ondine, Da Capo e Finlandia.

(*) Con obras de Erik Bergman, Kimmo Hakola, Paavo Heininen, Erkki Jokinen, Olli Kortekangas, Tapani Länsiö, Usko Meriläinen, Kaija Saariaho e Jukka Tiensuu

## Notas 
## Véxase tamén 
### Bibliografía 
* 

### Ligazóns externas 
* Perfil de Magnus Lindberg no sitio weg de Boosey & Hawkes, Inc.
* Perfil de Magnus Lindberg en www.ondine.net 
* 
* Magnus Lindberg: *Corrente*
* *Seht die Sonne* (2007) pola Radion sinfoniaorkesteri baixo a batuta de Sakari Oramo (en YouTube)
* *GRAFFITI* (2009) pola Radion sinfoniaorkesteri baixo a batuta de Sakari Oramo (en YouTube)
* *Feria* (1997) pola Radion sinfoniaorkesteri baixo a batuta de Jukka-Pekka Saraste (en YouTube)
Jane Wyman

**Sarah Jane Mayfield**, nada en St. Joseph, Missouri o 5 de xaneiro de 1917 e finada en Rancho Mirage, California o 10 de setembro de 2007, foi unha actriz de cinema e televisión estadounidense.

## Traxectoria 
Tras mudarse coa súa nai a California en 1930 comezou unha carreira coma cantante na radio, co nome de Jane Durrell. Logo fixo diferentes traballos no cinema ata conseguir en 1936 un contrato coa Warner Bros., facendo o seu primeiro papel protagonista en *Public Wedding*.

Logrou o recoñecemento da crítica con *A fin de semana perdida* (1945) e tres anos despois gañou o oscar á mellor actriz por *Johnny Belinda*. Seguiu interpretando filmes ata finais dos sesenta.

En 1981 recuperou a popularidade co papel de Angela Channing na telenovela *Falcon Crest*, que durou ata 1990. Tras rematar a serie retirouse case totalmente da vida pública debido á súa saúde.

Entre 1940 e 1949 estivo casada co actor Ronald Reagan, que chegaría a ser Presidente dos Estados Unidos de América.

## Filmografía 
## Notas 
## Véxase tamén 
### Ligazóns externas 
*
Greer Garson

**Eileen Evelyn Greer Garson**, nada en Manor Park, Essex o 29 de setembro de 1904 e finada en Dallas, Texas o 6 de abril de 1996, foi unha actriz de cinema británica, nacionalizada estadounidense.

## Traxectoria 
Estudou en Londres e na universidade de Grenoble, Francia, pretendendo ser mestra. Non obstante comezou a actuar en obras locais e para axencias de publicidade.

As súas primeiras experiencias profesionais foron no teatro en Birmingham e nas emisións experimentais de televisión da BBC en 1937.

Foi descuberta por Louis B. Mayer, asinando un contrato coa MGM en 1937. Co seu primeiro filme, *Goodbye, Mr. Chips* foi candidata ao Oscar, premio que gañaría en 1942 por *Mrs. Miniver*. O seu discurso de aceptación foi o máis longo na historia dos premios.

Desde que rematou o seu contrato coa MGM en 1954, as súas aparicións na pantalla volvéronse máis esporádicas.

## Filmografía 
## Notas 
## Véxase tamén 
### Ligazóns externas 
*
José Pereira Míguez

**José Enrique Pereira Míguez** nado en Redondela o 5 de novembro de 1884 e finado na mesma vila en outubro de 1956, foi un médico e político galego.

## Traxectoria 
Fillo de Manuel Pereira Míguez. Licenciouse en Medicina na Universidade de Santiago de Compostela en 1907. Destacou na loita antiforal e foi concelleiro en 1915. Na Segunda República foi secretario da directiva do Centro Republicano de Redondela (1933). Foi secretario da agrupación local do PSOE de Redondela, así como da UGT.

Co golpe de Estado do 18 de xullo de 1936 foi detido en setembro, xulgado en Vigo por rebelión militar o 16 de decembro xunto con Gustavo Otero Sestelo, Manuel Loureiro Pérez, Jesús Olimpio Giráldez Fernández, Francisco Darriba Pérez, Pompeyo Blanco Villar, Manuel Bouzas Puerta, Constante Carballido, Manuel Álvarez Castro, Manuel Martínez Barreiro, Leopoldo Garrido Leirós, Manuel Rodríguez Magariños, Jesús Gómez Casal, Manuel Blanco Camiña e Manuel Barros Montero, e condenado a cadea perpetua. Tamén foi condenado a pagar unha forte indemnización polo que lle foron embargados todos os bens. Ao saír do Forte de San Cristovo en abril de 1939 estivo desterrado en Ceuta, regresando finalmente a Redondela, onde exerceu outra vez a súa profesión. Tamén foi médico en Domaio e na Lama. Finou en Redondela en outubro de 1956.

## Vida persoal 
Casou con Carmen Ibáñez Araújo, filla de Antonio María Ibáñez Conde, en decembro de 1911, e foi pai de Enrique, Carlos, María de los Ángeles, Alberto, Álvaro, María del Carmen e José Pereira Ibáñez. Foi irmán de Manuel, Luis, Florentino e Antonio Pereira Míguez.

## Notas 
## Véxase tamén 
### Bibliografía 
* 

### Ligazóns externas 
* Ficha no Censo de represaliados de la UGT

* Expediente de poxa de bens mobles e enxoval incautados a José Pereira Míguez (1937)
Janet Gaynor

**Laura Augusta Gainor**, nada en Filadelfia (Pensilvania) o 6 de outubro de 1906 e finada en Palm Springs (California) o 14 de setembro de 1984, foi unha actriz de cinema estadounidense.

## Traxectoria 
Decidiu dedicarse á interpretación tras graduarse no instituto e por iso trasladouse desde San Francisco, onde se mudara cos seus pais, aos Ánxeles. Alí conseguiría finalmente traballo como actriz.

En 1928 converteuse na primeira actriz en gañar o Oscar, por tres filmes: *Seventh Heaven*, *Sunrise* e *Street Angel*.

Gaynor foi unha das poucas actrices destacadas do cinema mudo que seguiu triunfando no sonoro. Non obstante, tras casar co seu segundo marido, o deseñador de vestiario Adrian, en 1939, decidiu abandonar o cinema, desenvolvendo unha carreira coma pintora.

Finou en 1984, a causa das secuelas que tivo tras sufrir un grave accidente de coche dous anos antes.

## Filmografía 
## Véxase tamén 
### Ligazóns externas 
*
Amor vedado

***Amor vedado, ópera argentina en un acto en siete escenas*** (en galego ***Amor vedado, ópera arxentina nun acto en sete escenas***) é a única ópera do compositor galego Andrés Gaos. Trátase dunha ópera nun acto dividido en sete escenas con letra e música do propio compositor. A súa estrea tivo lugar no Palacio da Ópera da Coruña o 8 de outubro de 2009.

## Historia 
A ópera foi composta en torno a 1915, cando Gaos residía na cidade arxentina de Buenos Aires. A pesar de que o propio compositor a considerou unha das súas mellores obras, ningún teatro lírico na época se interesou pola ópera, que permaneceu case un século esquecida ata que foi recuperada polo compositor e musicólogo galego Joam Trillo.

A súa estrea non tivo lugar ata 50 anos despois da morte do compositor, cando con motivo do ano Gaos, a Orquestra Sinfónica de Galicia baixo a batuta de Víctor Pablo Pérez e as voces de Marta Matheu (soprano), o Albert Montserrat (tenor) e José Antonio López (barítono) xunto co Coro da OSG baixo a dirección de Joan Company, estreou a ópera no escenario Palacio da Ópera da Coruña.

## Características 
Musicalmente, a única ópera de Gaos está composta para tenor, soprano, barítono, corpo de baile, coro mixto, banda militar e orquestra e estrutúrase sobre o folclore arxentino. A obra, escrita nun acto, está dividida en sete escenas, das cales a primeira delas ("Baile") e a sexta ("Tormenta") son exclusivamente orquestrais. A primeira escena desplega un corpo de baile con típicas vestimentas gauchas. Na penúltima escena anticípase o tráxico desenlace da obra, no que un desgarrador dúo da soprano e o tenor sela o destino dos protagonistas. Destaca a gran dificultade das partes solistas.

## Notas 
## Véxase tamén 
### Ligazóns externas 
* Sitio web sobre Andrés Gaos  
* Etractos da ópera en YouTube
San Luis, Arxentina

**San Luis** é a capital da provincia de San Luis (Arxentina), situada no centro-norte da provincia. É tamén cabeceira do Departamento Juan Martín de Pueyrredón.
Ten 13&nbsp;120&nbsp;km² e unha poboación de 204.019 habitantes (2010). É un dos principais centros industriais da Arxentina. 
Nos seus arredores áchanse pintorescas paisaxes como o Encoro Potrero de los Funes, Salinas del Bebedero, ou a Vila Turística de Merlo.